ગામની ગરીબ સગર્ભા બહેનોને આ પ્રસંગે ખાસ લોખંડની કડાઈ અને મેથીની ભાજીનું નિ:શુલ્ક વિતરણ કરાયું હતું. ગોરગામ ખાતેના પ્રાથમિક આરોગ્ય કેન્દ્રના બગીચામાં ત્યાંના તબીબી અધિકારી ડો.રાધિકા ટીક્કુ દ્વારા શાકભાજીની સજીવ ખેતી કરાય છે. સગર્ભા માતાઓને વર્ષોથી વિનામૂલ્યે મેથીનીભાજીનું વિતરણ કરાય છે. ડો.ટીક્કુના જણાવ્યા મુજબ મેથીની ભાજીમાં પુષ્કળ લોહતત્વ હોય છે અને જો એના શાક ને લોખંડની કડાઈમાં બનાવાય તો આર્યન માત્રા ખૂબજ વધી જાય છે. જે પાડુંરોગ નાથવામાં અક્સીર ઈલાજ સાબિત થાય છે.